
1. [bookmark: _Toc27553203][bookmark: _Toc31616519]VISPĀRĪGA INFORMĀCIJA
1.1. Termini un saīsinājumi
1.1.1. [bookmark: _Hlk110606325]Iepirkums – “Daudzfunkcionālā laukuma apvadceļa būvniecība”, identifikācijas numurs: AS LVM RM_2024_270_B
1.1.2. Pasūtītājs:
	Pasūtītāja nosaukums:
	Akciju sabiedrība “Latvijas valsts meži” 

	Reģistrācijas numurs:
	40003466281

	Adrese:
	Vaiņodes iela 1, Rīga, LV – 1004, Latvija

	Tālrunis:
	(+371) 67610015

	Interneta adrese:
	www.lvm.lv 

	E-pasta adrese:
	iepirkumi_kv@lvm.lv; lvm@lvm.lv


1.1.3. Kontaktpersona tehniska rakstura jautājumos (Iepirkuma priekšmets, tehniskās specifikācijas, kvalifikācijas prasības): AS “Latvijas valsts meži” struktūrvienības Rekreācija un medības Projektu vadītājs Normunds Namnieks, e-pasts: n.namnieks@lvm.lv
1.1.4. Pasūtītāja pircēja profila adrese: https://www.eis.gov.lv/EKEIS/Supplier/Organizer/349. 
1.1.5. EIS sistēma – Pasūtītāja pircēja profila adresē Iepirkumam izveidotā E‑konkursu apakšsistēma Iepirkumam https://www.eis.gov.lv/EKEIS/Supplier/ProcurementProposals/138429.     
1.1.6. Komisija/ Iepirkuma komisija – Pasūtītāja apstiprināta Iepirkuma komisija.
1.1.7. Nolikums – Iepirkuma nolikums.
1.1.8. EVIPD – Eiropas vienotais iepirkuma procedūras dokuments.
1.1.9. [bookmark: _Hlk124434516]PIL – Publisko iepirkumu likums.
1.1.10. [bookmark: _Hlk124836477]Piegādātājs – fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus (atbilstoši Iepirkuma priekšmetam). 
1.1.11. Pretendents – Piegādātājs, kurš ir iesniedzis piedāvājumu (fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū piegādāt preces atbilstoši Iepirkuma priekšmetam). 
1.1.12. [bookmark: _Hlk124430362]Tehniskā specifikācija – Nolikuma 2.pielikums.
1.1.13. Finanšu piedāvājums (tāme) – Nolikuma 5.pielikums.
1.1.14. Līgums/ Iepirkuma līgums – Nolikuma 4.pielikums.
1.2. Iepirkuma metode un piedāvājuma izvēles kritērijs
1.2.1. [bookmark: _Hlk124346339]Iepirkuma metode – iepirkums saskaņā ar PIL 9.pantu.  
1.2.2. Iepirkums tiek rīkots ievērojot PIL un citu Iepirkuma priekšmeta regulējošo normatīvo aktu prasības.
1.2.3. [bookmark: _Hlk124433860]Piedāvājuma izvēles kritērijs – saimnieciski visizdevīgākais piedāvājums, ņemot vērā zemāko cenu.  Par saimnieciski izdevīgāko piedāvājumu tiks noteikts Nolikuma prasībām atbilstošs piedāvājuma ar zemāko piedāvāto vērtējamo cenu.
1.3. Nolikuma saņemšana un informācijas sniegšana
1.3.1. [bookmark: _Ref38365343]Nolikuma dokumentācijai ir nodrošināta tieša un brīva elektroniskā pieeja EIS sistēmā, kurā Piegādātājs Nolikumu un ar to saistīto dokumentāciju var saņemt, to lejupielādējot elektroniskā formātā.
1.3.2. Komisijas kontaktpersona, iepirkuma komisijas sekretāre – Anna Anete Siatkovska, e-pasts: iepirkumi_kv@lvm.lv, lvm@lvm.lv.    
1.3.3. Visu informāciju par Iepirkuma norisi, kā arī atbildes uz  jautājumiem Komisija sniedz rakstiski. Papildu informācijas pieprasījumi ir jāiesniedz EIS sistēmā vai nosūtot uz e-pasta adresi: iepirkumi_kv@lvm.lv, lvm@lvm.lv. 
1.3.4. Ja Piegādātājs ir laikus pieprasījis papildu informāciju par Nolikumā iekļautajām prasībām, Komisija to sniedz atbilstoši PIL 9.panta sestās daļas noteikumiem – triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām, nosūta atbildi ieinteresētajam piegādātājam un ievieto atbildi EIS sistēmā. 
1.3.5. Atbildes uz Piegādātāju jautājumiem un papildus informācija par Iepirkumu tiek publicēta EIS sistēmā. Piegādātāja pienākums ir pastāvīgi sekot EIS sistēmā publicētajai informācijai par Iepirkumu. 
1.3.6. Tiek uzskatīts, ka visi ieinteresētie Piegādātāji jebkuru papildu informāciju par Iepirkumu ir saņēmuši brīdī, kad tā publicēta EIS sistēmā. 
1.4. Piedāvājuma iesniegšana un atvēršana, datums, laiks un kārtība
1.4.1. Pretendents piedāvājumu iesniedz tikai elektroniski līdz EIS sadaļā, kurā publicēta Konkursa dokumentācija: https://www.eis.gov.lv/EKEIS/Supplier/Procurement/138429, noteiktajam termiņam. 
1.4.2. Ārpus EIS sistēmas iesniegtie piedāvājumi tiks atzīti par neatbilstošiem Nolikuma prasībām;
1.4.3. Pretendents var iesniegt tikai vienu piedāvājumu. Piedāvājumu varianti netiek pieļauti.
1.4.4. [bookmark: _Hlk516148507]Piedāvājumu atvēršana tiek uzsākta EIS sistēmā ne ātrāk kā 4 (četru) stundu laikā no Nolikuma 1.4.1.punktā noteiktā termiņa iestāšanās. 
1.4.5. Iesniegto piedāvājumu atvēršanas procesam var sekot līdzi tiešsaistes režīmā EIS sistēmā.
1.4.6. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājuma iesniegšanas termiņa beigām Iepirkuma komisijai jāiesniedz elektroniskā atslēga ar paroli šifrētā dokumenta atvēršanai vai šajā laikā piedāvājums ir jāatšifrē pašam Pretendentam.
1.4.7. 24 stundu laikā pēc atvēršanas sanāksmes beigām EIS sistēmā Pretendentiem būs pieejams sistēmā izveidots Pretendentu un to iesniegto piedāvājumu cenu apkopojums.
1.5. Prasības piedāvājuma iesniegšanai un noformējumam
1.5.1. Piedāvājums jāiesniedz elektroniski EIS sistēmā, ievērojot šādas Pretendenta izvēles iespējas:
1.5.1.1. izmantojot EIS sistēmas piedāvātos rīkus, aizpildot pie attiecīgās prasības izveidotās formas;
1.5.1.2. elektroniski aizpildāmos dokumentus elektroniski sagatavojot ārpus EIS sistēmas un augšupielādējot sistēmas attiecīgajās vietnēs aizpildītas formas PDF, Word, Excel vai ODF formātā, t.sk. ar formā integrētajiem failiem. Pretendents ir atbildīgs par sagatavoto un pievienoto dokumentu atvēršanas un nolasīšanas iespējām;
1.5.1.3. elektroniski sagatavoto piedāvājumu šifrējot ārpus EIS sistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām).
1.5.2. Sagatavojot piedāvājumu, Pretendentam ir jāievēro, ka:
1.5.2.1. pieteikuma vēstules forma, Pretendentu atlases forma, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
1.5.2.2. Pretendents pēc saviem ieskatiem ir tiesīgs iesniegt piedāvājumu gan parakstot ar piedāvāto sistēmas parakstu, gan parakstot ar drošu elektronisko parakstu; 
1.5.2.3. ja Pretendents ir piegādātāju apvienība, piedāvājumu jāparaksta katras personas, kas iekļauta piegādātāju apvienībā, pārstāvim ar paraksta tiesībām vai piegādātāju apvienības pilnvarotajai personai, pievienojot atbilstošu pilnvaru;
1.5.2.4. piedāvājums jāsagatavo tā, lai pievienotās datnes nebūtu bojātas, neatbilstoši modificētas vai kļūdaini šifrētas, nekādā veidā netiktu apdraudēta EIS sistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja datne ir šifrēta, un nolikuma 1.4.6.punktā paredzētajā laikā datne nav atšifrēta, Pretendents tiek izslēgts no dalības Iepirkumā.
1.5.2.5. Piedāvājuma dokumentiem ir jābūt latviešu valodā. Ja tiek pievienoti dokumenti, kas izsniegti citā valodā, jāpievieno Pretendenta apliecināts tulkojums latviešu valodā.
1.5.2.6. Piedāvājumā dokumentu noformējumam ir jāatbilst Dokumentu juridiskā spēka likumā un Elektronisko dokumentu likumā noteiktajām prasībām.
1.5.2.7. Par jebkuru piedāvājuma informāciju, kas ir komercnoslēpums vai citu iemeslu dēļ uzskatāma par ierobežotas pieejamības informāciju, jābūt īpašai norādei.
1.5.2.8. Ārvalsts valsts vai pašvaldību iestāžu izdoto dokumentu īstuma apliecināšanu nosaka vairākas konvencijas un starpvalstu līgumi, kā arī Dokumentu legalizācijas likums un Publisku dokumentu legalizācijas noteikumi. Informāciju skatīt Latvijas Republikas Ārlietu ministrijas mājas lapā: http://www.mfa.gov.lv/konsulara-informacija/dokumentu-apliecinasana-ar-apostille-un-legalizacija.
2. IEPIRKUMA PRIEKŠMETS
2.1. Iepirkuma priekšmets ir būvdarbi – akciju sabiedrības “Latvijas valsts meži” dabas parka “Tērvete” infrastruktūras objekta “Gājēju ceļš – daudzfunkcionālā laukuma apvadceļa” (grants seguma izbūve 315 metru garumā un 2.5 metru platumā) būvniecība, saskaņā ar Pasūtītāja izstrādātu Tehnisko specifikāciju (2.pielikums) un Iepirkuma līguma (4.pielikums) noteikumiem.  
2.2. CPV klasifikators: 45233120-6 (ceļu būvdarbi).
2.3. Iepirkuma rezultātā  Pasūtītājs slēdz Iepirkuma līgumu ar izpildes laiku līdz 2025. gada 30. aprīlim. Atzīmes par būvdarbu pabeigšanu saņemšana BIS – viena mēneša laikā no objekta pabeigšanas, bet ne vēlāk kā līdz 2025. gada 31. maijam.
2.4. Iepirkuma līguma izpildes vieta: akciju sabiedrības “Latvijas valsts meži” dabas parks Tērvetē, “Tērvetes sils” Tērvetes pagasts, Dobeles novads, LV- 3730. Zemes vienības kadastra apzīmējums 46880020023.
2.5. Iepirkuma priekšmets nav sadalīts daļās. 
2.6. Pretendents iesniedz piedāvājumu par visu Iepirkuma priekšmeta apjomu. Piedāvājumu varianti netiek pieļauti.
2.7. Būvdarbu garantijas termiņš: 36 mēneši no atzīmes par būvdarbu pabeigšanu saņemšanas dienas BIS.
2.8. Kopējā paredzamā Iepirkuma līgumcena, par kādu Pasūtītājs slēdz Iepirkuma līgumu, ir līdz 40 000,00 EUR, neieskaitot PVN.
3. [bookmark: _Toc27553206][bookmark: _Toc31616522]PRETENDENTU ATLASES PRASĪBAS, TEHNISKAIS UN FINANŠU PIEDĀVĀJUMS UN IESNIEDZAMIE DOKUMENTI

	PRETENDENTU ATLASES PRASĪBAS

	3.1. IZSLĒGŠANAS NOSACĪJUMI
	IESNIEDZAMIE DOKUMENTI, VĒRTĒŠANAS KĀRTĪBA

	3.1.1. Uz pretendentu nav attiecināmi Publisko iepirkumu likuma 9.panta astotajā daļā noteiktie pretendentu izslēgšanas nosacījumi. 
	a) Pretendentu izslēgšanas nosacījumu pārbaude tiek veikta Publisko iepirkumu likuma 9.panta devītajā daļā noteiktajā kārtībā.
b) Prasības pārbaudi pasūtītājs veic attiecībā uz pretendentu, kuram būtu piešķiramas iepirkuma līguma slēgšanas tiesības. 

	3.1.2. Uz pretendentu nav attiecināmas Starptautisko un Latvijas Republikas nacionālo sankciju likuma 11.1 pantā noteiktās starptautiskās vai nacionālās sankcijas. 
	a) Iepirkuma komisija pretendenta atbilstību Iepirkuma nolikuma prasībai pārbaudīs publiski pieejamās datubāzēs. 
b) Atbilstības pārbaudi noteiktajai prasībai Iepirkuma komisija veic attiecībā uz pretendentu, kuram nolikumā noteiktajā kārtībā būtu piešķiramas iepirkuma līguma slēgšanas tiesības.

	3.2. ATLASES PRASĪBAS
	IESNIEDZAMIE DOKUMENTI, VĒRTĒŠANAS KĀRTĪBA

	3.2.1. Pretendents iesniedz pieteikumu dalībai Iepirkumā, apliecinot, ka piekrīt dalībai Iepirkumā atbilstoši Nolikuma prasībām.	
	a) Pretendents piedāvājumā iesniedz pieteikumu, kas sagatavots un aizpildīts atbilstoši Nolikumam pievienotajai formai (1.pielikums).
b) Ja pieteikumu paraksta pretendenta pilnvarota persona, piedāvājumam ir jāpievieno dokuments, kas apliecina Pretendenta pārstāvja, kurš paraksta pieteikuma dokumentus, pārstāvības (paraksta) tiesības.

	3.2.2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.



	a) Par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecināsies Uzņēmumu reģistra tīmekļvietnē www.ur.gov.lv/?a=936&z=631&v=lv.  
b) Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	3.2.3. Pretendenta amatpersonai, kas parakstījusi Piedāvājuma dokumentus, ir paraksta (pārstāvības) tiesības.

Prasība attiecas arī uz personālsabiedrību un visiem personālsabiedrības biedriem (ja Piedāvājumu iesniedz personālsabiedrība) vai visiem piegādātāju apvienības dalībniekiem (ja Piedāvājumu iesniedz piegādātāju apvienība), kā arī uz personām, uz kuru iespējām Pretendents balstās.
	a) Pasūtītājs pārliecināsies publiski pieejamās datu bāzēs par to, vai Pretendenta amatpersonai, kas parakstījusi Piedāvājuma dokumentus, ir paraksta (pārstāvības) tiesības.
b) Ārvalsts Pretendentam tā amatpersonas, kas parakstījusi Piedāvājuma dokumentus vai izdevusi pilnvaru parakstīt Piedāvājuma dokumentus, paraksta (pārstāvības) tiesības ir jāapliecina atbilstoši attiecīgās valsts noteikumiem (piemēram, iesniedzot kompetentas attiecīgās valsts institūcijas izsniegtu dokumentu vai norādot publiski pieejama reģistra tīmekļvietnes adresi, kur Pasūtītājs var pārliecināties par Pretendenta amatpersonas paraksta (pārstāvības) tiesībām un iesniedzot informācijas par pretendenta amatpersonas paraksta (pārstāvības) tiesībām tulkojumu).
c) Ja Piedāvājuma dokumentus paraksta persona, kurai nav paraksta (pārstāvības) tiesības, Pretendentam jāiesniedz amatpersonas ar paraksta tiesībām izdots pilnvarojums citai personai parakstīt Piedāvājuma dokumentus.

	3.2.4. Pretendents ir reģistrēts Būvkomersantu reģistrā vai līdzvērtīgā reģistrā ārvalstīs (prasība attiecināma arī uz apakšuzņēmējiem un piegādātāju apvienības dalībniekiem vai personālsabiedrības biedriem). Piegādātājam, kas nav reģistrēts Būvkomersantu reģistrā, gadījumā, ja tas tiks atzīts par Iepirkuma uzvarētāju, pirms Iepirkuma līguma noslēgšanas būs jāreģistrējas Būvkomersantu reģistrā.
	a) Pasūtītājs publiski pieejamās datu bāzēs pārliecinās, vai Pretendents (tai skaitā, piegādātāju apvienības biedrs, personālsabiedrība, persona, uz kuras iespējām Pretendents balstās) ir reģistrējies Latvijas Republikas Būvkomersantu reģistrā.
b) Pretendents nav reģistrēts Latvijas Republikas Būvkomersantu reģistrā un darbu izpildē paredz iesaistīt gan ārvalstu, gan Latvijas Republikas Būvspeciālistu reģistrā reģistrētos speciālistus, tam jāiesniedz apliecinājums brīvā formā, ka gadījumā, ja tam tiks piešķirtas iepirkuma līguma slēgšanas tiesības, tas līdz iepirkuma līguma noslēgšanai reģistrēsies Latvijas Republikas Būvkomersantu reģistrā.
c) Ja Pretendents nav reģistrēts Latvijas Republikas Būvkomersantu reģistrā un darbu izpildē paredz iesaistīt tikai ārvalstu speciālistus, tam jāiesniedz apliecinājums, ka gadījumā, ja tam tiks piešķirtas līguma slēgšanas tiesības, tas ne vēlāk kā 10 (desmit) darba dienu laikā pēc speciālistu iekļaušanas Latvijas Republikas Būvspeciālistu reģistrā reģistrēsies Latvijas Republikas Būvkomersantu reģistrā.

	3.2.5. Pretendents kā ģenerāluzņēmējs iepriekšējo 5 (piecu) gadu laikā (2020., 2021., 2022., 2023., 2024. un 2025. gadā līdz piedāvājumu iesniegšanas termiņa beigām)  (Iepirkuma nolikuma 1.4. punkts) ir izpildījis 2 (divus) līgumus, kuros katrā veikta vismaz 400 m gara objekta (iela, ceļš vai ietve) izbūve.

[bookmark: _Hlk144814090]Pretendents, kas dibināts vēlāk, pieredzi pierāda nostrādātajā periodā (kopš dibināšanas).

	a) Pretendents, lai apliecinātu atbilstību iepirkuma nolikuma 3.2.5.punktā noteiktajai prasībai, piedāvājumā iekļauj aizpildītu un parakstītu Pretendenta pieredzes sarakstu saskaņā ar nolikuma 6.pielikumā pievienoto veidni, kurā norādīta informācija, kas ļauj pārliecināties par nolikuma 3.2.5.punkta prasību izpildi.  
b) Lai apliecinātu savas spējas 3.2.5.punktā noteiktajam, Pretendents iesniedz pieņemšanas-nodošanas akta kopiju un pozitīvu atsauksmi no attiecīgā objekta pasūtītāja vai īpašnieka (pretendenta klienta) par vismaz 2 (diviem) objektiem (ielas, ceļa vai ietves izbūve), kuros iepriekšējo 5 (piecu) gadu laikā (pilni pieci gadi un periods līdz piedāvājumu iesniegšanas termiņa beigām) Pretendents ir veicis izbūvi kā ģenerāluzņēmējs. Atsauksmē jābūt informācijai par: pretendenta klientu, kurš pasūtījis ielas, ceļa vai ietves izbūvi (klienta nosaukums, reģistrācijas numurs, ja tāds ir), objektu nosaukumi, adrese, kontaktpersonas vārds un uzvārds, tālruņa numurs un e-pasta adrese (ja tāda ir).
Attiecīgie dokumenti nav jāiesniedz, ja pieredzi Pretendents ieguvis pie Pasūtītāja. 
c) Ja Pretendents balstās uz citas personas iespējām, lai apliecinātu nolikuma 3.2.5.punkta izpildi, Pretendents iesniedz informāciju un apliecinājumu saskaņā ar nolikuma 8.pielikumu.

	3.2.6. Iepirkuma līguma izpildei Pretendents nodrošina speciālistu – ceļu būvdarbu vadītāju (ar spēkā esošu sertifikātu ceļu būvdarbu vadīšanā).
	a) Pretendenta piedāvātā speciālista parakstīts kvalificētā personāla apliecinājums saskaņā ar Nolikuma 7.pielikumā pievienoto veidni.
b) Par Pretendenta piedāvātā speciālista (ceļu būvdarbu vadītāja) būvprakses sertifikātu un tā spēkā esību Pasūtītājs pārliecināsies Būvniecības informācijas sistēmas Būvspeciālistu reģistrā https://bis.gov.lv/bisp/lv/specialist_certificates

c) Ja Pretendents kvalifikācijas prasības izpildei piedāvā speciālistu, kurš profesionālo kvalifikāciju ieguvis ārvalstīs un tam Latvijas Republikā nav izsniegts būvspeciālista sertifikāts, jāpievieno attiecīgā ārvalsts speciālista profesionālās kvalifikācijas apliecinošus dokumentus atbilstoši attiecīgā speciālista valsts izvirzītajām prasībām.
d) Ja būvspeciālista mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts un sniegto pakalpojumu izcelsmes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts, jāiesniedz apliecinājums, ka ārvalstīs kvalifikāciju ieguvušajam speciālistam normatīvajos aktos noteiktajā kārtībā tiks veikta profesionālās kvalifikācijas atzīšana Latvijas Republikas reglamentētajā profesijā un tiks saņemts atbilstošs būvprakses sertifikāts, kā arī speciālists veiks visas nepieciešamās darbības tā iekļaušanai Latvijas Republikas Būvspeciālistu reģistrā līdz iepirkuma līguma noslēgšanai. 
e) Ja būvspeciālists ir persona, kuras mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts un kura sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts (proti, Islande, Lihtenšteina, Norvēģija un Šveice), tad tā kvalifikācijai jāatbilst speciālista reģistrācijas valsts prasībām attiecīgo darbu veikšanai. Pretendentam pirms līguma noslēgšanas būs jāiesniedz:
1) dokumenti vai to kopijas, kas apliecina kvalifikāciju mītnes valstī un šo dokumentu tulkojums latviešu valodā;
2) pierādījumus, ka par speciālistu normatīvajos aktos noteiktajā kārtībā atzīšanas institūcijai ir iesniegta deklarācija par īslaicīgu profesionālo pakalpojumu sniegšanu Latvijas Republikā reglamentētā profesijā un būs jāveic visas nepieciešamās darbības tā iekļaušanai Latvijas Republikas Būvspeciālistu reģistrā.

	3.2.7. Iepirkuma nolikuma prasības par pretendentam nepieciešamo pieredzi un iespējām var apliecināt arī tikai viens no personālsabiedrības vai personu apvienības                    dalībniekiem vai arī visi dalībnieki kopumā. Pretendents var balstīties uz citu personu iespējām tikai tad, ja šīs personas veiks darbus, kuru izpildei attiecīgās spējas ir nepieciešamas.
	a) Ja piedāvājumu iesniedz piegādātāju apvienība vai personālsabiedrība, Pretendents piedāvājumā iekļauj visu piegādātāju apvienības dalībnieku vai personālsabiedrības dalībnieku parakstītu vienošanos vai apliecinājumu, kurā noteikts, kurš būs pilnvarots pārstāvēt attiecīgo piegādātāju apvienību vai personālsabiedrību, rīkoties dalībnieku vārdā un ar kuru tiks veikti norēķini, veicamo darbu sadalījums procentos un apraksts.  

	3.2.8. Pretendents var iesniegt EVIPD kā sākotnējo pierādījumu atbilstībai Nolikuma noteiktajām pretendentu atlases prasībām. EVIPD ir pieejams aizpildīšanai EIS tīmekļvietnē izveidotajā rīka adresē: http://espd.eis.gov.lv/.
	a) EVIPD Pretendents iesniedz par katru piegādātāju apvienības vai personālsabiedrības dalībnieku vai biedru, kā arī par katru norādīto Apakšuzņēmēju, kura sniedzamo pakalpojumu vērtība ir vismaz 10 000 EUR. Pretendents un katrs piegādātāju apvienības vai personālsabiedrības dalībnieks vai biedrs, kā arī Apakšuzņēmējs, kura sniedzamo pakalpojumu vērtība ir vismaz 10 000 EUR, aizpilda visas EVIPD sadaļas.
b) Pretendents var iesniegt Pasūtītājam EVIPD, kas iesniegts citā iepirkuma procedūrā, ja apliecina, ka tajā iekļautā informācija ir pareiza.

	3.3. FINANŠU PIEDĀVĀJUMA PRASĪBAS
	IESNIEDZAMIE DOKUMENTI

	3.3.1. Finanšu piedāvājums atbilst Nolikuma 5.pielikuma formai.
	a) Finanšu piedāvājums jāsagatavo un jāiesniedz atbilstoši Nolikuma 5.pielikumā norādītajai formai. Finanšu piedāvājuma formā nedrīkst mainīt, papildināt un dzēst norādītās ailes.
b) Finanšu piedāvājumā piedāvātajās cenās iekļaujamas visas ar Iepirkuma līgumu un tehnisko specifikāciju prasību izpildi saistītās izmaksas, tajā skaitā nodokļi (izņemot PVN), garantijas nodrošināšana, kā arī visas ar līguma izpildi netieši saistītās izmaksas un paredzamie sadārdzinājumi. 
c) Sagatavojot Finanšu piedāvājumu, Pretendentam ir jāņem vērā, ka Finanšu piedāvājumā jāiekļauj darbaspēka, materiālu, iekārtu, aprīkojuma un visu citu (t.sk. darbu un materiālu izmaksas, kas papildus nepieciešamas, ievērojot darbu tehnoloģiju vai ražotāju instrukcijas) iespējamo darbu izpildes izdevumu izmaksas.
d) Finanšu piedāvājumā visas cenas un summas jānorāda euro un aprēķinos kopējai piedāvātajai cenai jālieto divas decimālzīmes aiz komata.
e) EIS sistēmā Finanšu piedāvājuma prasības ievadlaukā ir jānorāda piedāvātā kopējā cena (EUR bez PVN).    
f) Finanšu piedāvājumam jābūt Pretendenta pārstāvēt tiesīgās personas vai pilnvarotās personas (pievienojama pilnvaras kopija) parakstītam.

	TEHNISKAIS PIEDĀVĀJUMS

	3.4. TEHNISKĀ PIEDĀVĀJUMA PRASĪBAS
	IESNIEDZAMIE DOKUMENTI

	3.4.1. 
Pretendenta tehniskais piedāvājums atbilst Iepirkuma tehniskajai specifikācijai (2.pielikums).
	a) Tehniskais piedāvājums, kas sagatavots saskaņā ar Tehniskā piedāvājuma formu (3.pielikums);
b) Pretendents papildus tehniskajam piedāvājumam sagatavo un iesniedz brīvā formā detalizēti sagatavotu  būvdarbu izpildes grafiku pa nedēļām un naudas plūsmas grafiku pa mēnešiem.

	3.5. CITAS PRASĪBAS
	IESNIEDZAMIE DOKUMENTI

	3.5.1. Ja piedāvājumu iesniedz piegādātāju apvienība vai personālsabiedrība, piegādātāju apvienības vai personālsabiedrības dalībnieku starpā ir noslēgta rakstveida vienošanās.
	a) Vienošanās par piegādātāju apvienības izveidi un dalību iepirkumā, kurā norādāms:
· piegādātāju apvienības dibināšanas mērķis un vienošanās spēkā esamības termiņš;
· katra apvienības dalībnieka paredzamā Iepirkuma līguma daļa, tiesības un pienākumi;
· norāde, uz kuru dalībnieku saimnieciskajām un finansiālajām spējām apvienība balstās;
· apliecinājums, ka visi personu apvienības dalībnieki, uz kuru saimnieciskajām un finansiālajām iespējām Pretendents balstās un kuri būs atbildīgi par Iepirkuma līguma izpildi, būs solidāri atbildīgi par Iepirkuma līguma izpildi gadījumā, ja tiks piešķirtas Iepirkuma līguma slēgšanas tiesības, norādot katra dalībnieka Iepirkuma līguma izpildes daļu;
· informācija par piegādātāju apvienības vadošo dalībnieku;
· pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā; 
b) Gadījumā, ja ar piegādātāju apvienību tiks slēgts Iepirkuma līgums, Pasūtītājam ir tiesības pieprasīt, lai piegādātāju apvienība 15 (piecpadsmit) darba dienu laikā pēc lēmuma par Iepirkuma līguma slēgšanas tiesību piešķiršanu spēkā stāšanās un pirms Iepirkuma līguma noslēgšanas izveidosies pēc savas izvēles atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

	3.5.2. Ja iepirkuma līguma izpildē pretendents plāno iesaistīt apakšuzņēmēju, apakšuzņēmējs ir apliecinājis gatavību iesaistīties plānotā iepirkuma līguma izpildē.
	a) Pretendentam pieteikumā (1.pielikums) jānorāda visi apakšuzņēmēji, kuru sniedzamo pakalpojumu (atbilstoši Iepirkuma priekšmetam) vērtība ir vismaz 10 000 EUR un katram šādam apakšuzņēmējam izpildei nododamās iepirkuma līguma daļas aprakstu. Apakšuzņēmēja sniedzamo pakalpojumu vērtību nosaka, ņemot vērā apakšuzņēmēja un visu attiecīgā Iepirkuma ietvaros tā saistīto uzņēmumu sniedzamo pakalpojumu vērtību. 
b) Apakšuzņēmēju sarakstā norāda arī tās personas, uz kuru iespējām Pretendents balstās, ja tas ir nepieciešams Nolikumā izvirzītās kvalifikācijas pierādīšanai vai Iepirkuma līguma izpildei neatkarīgi no veicamo pakalpojumu vērtības.
c) Apakšuzņēmēja apliecinājums saskaņā ar Nolikuma 8.pielikumā norādīto veidni, kas apliecina katra apakšuzņēmēja gatavību sniegt pakalpojumus iepirkuma līguma ietvaros, kā arī nodot Pretendenta rīcībā līguma izpildei nepieciešamos resursus. Dokuments ir attiecīgo personu parakstīts un pievienojams skanētā formā vai parakstīts ar drošu elektronisko parakstu.



4. PIEDĀVĀJUMU PĀRBAUDE UN VĒRTĒŠANA
4.1. Pretendentu iesniegto piedāvājumu atbilstības pārbaudi Iepirkuma komisija veic slēgtā sēdē bez pretendentu un to pārstāvju klātbūtnes. 
4.2. Saskaņā ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 16.punktu, iepirkuma komisijai ir tiesības pretendentu kvalifikācijas atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības saskaņā ar Nolikumā noteikto piedāvājumu izvēles kritēriju.
4.3. Iepirkuma komisija nodrošina katra Iepirkuma procedūras posma protokolēšanu.
4.4. Iepirkuma komisijai ir tiesības pieprasīt, lai pretendents iesniedz papildus informāciju vai skaidrojumu par savu piedāvājumu. Saņemot uzaicinājumu sniegt šādu informāciju, pretendentam tā jāiesniedz Iepirkuma komisijas noteiktajā termiņā. Ja pretendents Iepirkuma komisijas papildus pieprasīto informāciju neiesniedz noteiktajā termiņā, Iepirkuma komisija vērtē pretendenta piedāvājumu atbilstoši piedāvājumā norādītajai informācijai.  
4.5. Ja ir nepieciešams veikt pretendenta piedāvājumā norādītās informācijas papildus pārbaudi, Iepirkuma komisija ir tiesīga iegūt informāciju pretendenta piedāvājuma atbilstības izvērtēšanai kompetentās institūcijās, publiski pieejamās datu bāzēs vai citos publiski pieejamos avotos.
4.6. Pretendentu atlases un piedāvājuma atbilstības laikā Iepirkuma komisijai ir tiesības pieaicināt ekspertu, kurš dod rakstisku atzinumu. Eksperta sniegtais atzinums nav saistošs Iepirkuma komisijai.
4.7. Iepirkuma komisija pretendenta piedāvājumu noraida gadījumā, ja konstatē jebkuru no turpmāk minētajiem apstākļiem:
4.7.1. piedāvājums neatbilst kādai Iepirkuma nolikumā noteiktajai prasībai un attiecīgā neatbilstība nav uzskatāma par formālu;
4.7.2. piedāvājums tiek atzīts par nepamatoti lētu;
4.7.3. pretendents ir iesniedzis nepatiesu informāciju vai vispār nav iesniedzis pieprasīto informāciju, kas nepieciešama pretendenta piedāvājuma atbilstības izvērtēšanai Iepirkuma nolikumā izvirzītajām prasībām;
4.7.4. piedāvājumu izvērtēšanas laikā pretendents savu piedāvājumu atsauc vai groza.
4.8. Piedāvājumu noformējuma pārbaude
4.8.1. Uzsākot piedāvājumu vērtēšanu, Iepirkuma komisija izvērtē, vai piedāvājums sagatavots un noformēts atbilstoši Iepirkuma nolikumā norādītajām prasībām. Ja piedāvājums nav noformēts atbilstoši Iepirkuma nolikuma prasībām, traucējot izvērtēt piedāvājumu pēc būtības, vai tā radot šaubas par piedāvājuma satura ticamību un vai piedāvājuma nenoraidīšana attiecīgo trūkumu dēļ radītu vienlīdzīgas attieksmes pret pārējiem piegādātājiem pārkāpumu, tad pretendents var tikt izslēgts no turpmākās dalības Iepirkumā.
4.9. Atbilstība atlases prasībām
4.9.1. Iepirkuma komisija izvērtē iesniegto atlases dokumentāciju, pārbaudot pretendenta atbilstību Iepirkuma nolikumā izvirzītajām atlases prasībām un iesniedzamās dokumentācijas apjomam. 
4.9.2. Ja pretendents neatbilst kādai no nolikumā izvirzītajām atlases prasībām vai nav iesniedzis visus pieprasītos dokumentus vai ziņas, tas tiek izslēgts no turpmākās dalības Iepirkumā.
4.10.  Tehniskā piedāvājuma vērtēšana
4.10.1. [bookmark: _Hlk124343308]Iepirkuma komisija izvērtē tehniskā piedāvājuma atbilstību Iepirkuma nolikumā izvirzītajām prasībām tehniskā piedāvājuma sagatavošanai. 
4.10.2. [bookmark: _Hlk124343341]Ja pretendents nav iesniedzis tehniskā piedāvājuma izvērtēšanai visus Iepirkuma nolikumā pieprasītos dokumentus vai iesniegtie dokumenti neatbilst Iepirkuma nolikumā izvirzītajām prasībām, tas tiek izslēgts no turpmākās dalības Iepirkumā kā neatbilstošs Iepirkuma nolikumā izvirzītajām prasībām.
4.11. Finanšu piedāvājuma vērtēšana
4.11.1. Iepirkuma komisija izvērtē finanšu piedāvājuma atbilstību Iepirkuma nolikumā izvirzītajām prasībām finanšu piedāvājuma sagatavošanai. 
4.11.2. Ja pretendents nav iesniedzis finanšu piedāvājuma izvērtēšanai visus Iepirkuma nolikumā pieprasītos dokumentus vai iesniegtie dokumenti neatbilst Iepirkuma nolikumā izvirzītajām prasībām, tas tiek izslēgts no turpmākās dalības Iepirkumā kā neatbilstošs Iepirkuma nolikumā izvirzītajām prasībām.
4.11.3. Piedāvājumu vērtēšanas laikā Iepirkuma komisija pārbauda, vai finanšu piedāvājumā nav aritmētisko kļūdu. Ja pasūtītājs konstatē šādas kļūdas, tad šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.
4.11.4. Ja Iepirkuma komisija konstatē, ka pretendents ir iesniedzis piedāvājuma cenu kopumā vai atsevišķā pozīcijā, par kuras pamatotību rodas pamatotas šaubas, Iepirkuma komisija pārbauda, vai iesniegtais piedāvājums nav nepamatoti lēts atbilstoši PIL noteiktajai kārtībai. Ja Iepirkuma komisija konstatē, ka pretendents ir iesniedzis nepamatoti lētu piedāvājumu, Iepirkuma komisija piedāvājumu noraida un izslēdz pretendentu no tālākās dalības Iepirkumā. 
4.12. Saimnieciski izdevīgākā piedāvājuma noteikšana un līguma slēgšanas tiesību piešķiršana
4.12.1. Piedāvājuma izvērtēšanas kritērijs ir saimnieciski visizdevīgākais piedāvājums, kuru nosaka, ņemot vērā tikai zemāko cenu EUR, neieskaitot PVN. Pasūtītājs piedāvājumu salīdzināšanai un izvērtēšanai izmanto pretendenta finanšu piedāvājumā norādīto kopējo cenu EUR bez PVN, ņemot vērā aritmētiskās kļūdas labojumus (ja tādi veikti).
4.12.2. Iepirkuma komisija izveido piedāvājumu vērtēšanas tabulu un sakārto visus vērtējamos pretendentu finanšu piedāvājumus augošā secībā pēc pretendenta finanšu piedāvājumā norādītās cenas EUR bez PVN.
4.12.3. Iepirkuma komisija pieņem lēmumu, ņemot vērā 14.12.2. punktā izveidoto tabulu, par pretendentu, kuram būtu piešķiramas Iepirkuma līguma slēgšanas tiesības, atzīstot pretendentu, kura piedāvājums ir atbilstošs Iepirkuma nolikuma prasībām un ir ar zemāko cenu euro bez PVN,  ievērojot Iepirkuma nolikuma  4.12.4. punktu.
4.12.4. Ja vairāku pretendentu piedāvātās cenas ir vienādas un nav iespējams piešķirt līguma slēgšanas tiesības, Komisija izvēlas pretendentu, kuram varētu būt piešķiramas Iepirkuma līguma slēgšanas tiesības, izlozes kārtībā (izloze tiks veikta starp pretendentiem, kuri ir piedāvājuši vienādu cenu). Par izlozes noteikumiem pretendenti, kas piedāvājuši vienādas cenas, tiks informēti personīgi, nosūtot tiem rakstisku uzaicinājumu, kurā tiks paziņots izlozes laiks un izlozes kārtība.
4.12.5. Iepirkuma komisija dienā, kad pieņemts lēmums par iespējamu līguma slēgšanas tiesību piešķiršanu, attiecībā uz pretendentu, kuram būtu piešķiramas līguma slēgšanas tiesības, veic pārbaudi, vai uz pretendentu neattiecas Iepirkuma nolikuma 3.1.1.punktā (PIL 9.panta astotā daļa) un 3.1.2.punktā (Starptautisko un Latvijas Republikas nacionālo sankciju likuma 11.1 pants) noteiktie izslēgšanas nosacījumi.
4.12.6. Iepirkuma komisija nosūta paziņojumu par Iepirkumā pieņemto lēmumu atbilstoši PIL noteikumiem. Paziņojums par Iepirkuma rezultātiem pretendentiem tiek nosūtīts elektroniski, izmantojot drošu elektronisko parakstu, uz pretendenta pieteikumā (1.pielikums) norādīto elektronisko pasta adresi.
5. IEPIRKUMA LĪGUMS
5.1. Ja pretendentam tiek piešķirtas līguma slēgšanas tiesības, ar to tiek noslēgts Iepirkuma līgums saskaņā ar Nolikuma 4. pielikumā pievienoto līguma projektu. Līgums stājas spēkā pēc tā abpusējas parakstīšanas.
5.2. [bookmark: _Hlk130202370]Ja izraudzītais pretendents atsakās slēgt Iepirkuma līgumu ar Pasūtītāju vai Pasūtītāja paziņojumā par Iepirkuma līguma slēgšanu norādītajā termiņā, kas nav garāks par 5 (piecām) darba dienām, neparaksta Līgumu vai Līgumā norādītajā termiņā neiesniedz līguma izpildes nodrošinājumu (ja Iepirkuma līguma noteikumi paredz līguma izpildes nodrošinājuma iesniegšanu), Iepirkuma komisijai ir tiesības pieņemt lēmumu slēgt Līgumu ar nākamo pretendentu, kas atbilst visām Nolikumā izvirzītajām prasībām un kura piedāvājums ir nākamais saimnieciski izdevīgākais. 
5.3. Pretendents ar Iepirkuma līgumu pielīgtās tiesības un pienākumus nevar nodot trešajām personām (tajā skaitā, apakšuzņēmējiem), kas nav norādītas Iepirkuma piedāvājumā, izņemot gadījumus, kad tas Publisko iepirkumu likumā noteiktajā kārtībā iepriekš rakstiski saskaņots ar Pasūtītāju un pamatota šāda nepieciešamība. Šis noteikums attiecas arī uz prasījumu tiesību cesiju. Trešās personas piesaistes gadījumā pretendents iesniedz Pasūtītājam trešās personas kvalifikācijas atbilstību apliecinošu dokumentu (atbilstoši Iepirkuma nolikuma noteikumiem) kopijas. Pretendents atbild par apakšuzņēmēja veiktajiem darbiem iepirkuma līguma izpildē.
5.4. Noslēgtais iepirkuma līgums, kā arī visi tā pielikumi, grozījumi un papildinājumi ir brīvas pieejamības informācija saskaņā ar PIL.
5.5. Saskaņā ar PIL 9.panta astoņpadsmito daļu iepirkuma līguma teksts tiks ievietots Pasūtītāja pircēja profilā.
5.6. Iepirkuma līguma izpildes laikā pusēm, Iepirkuma līgumā noteiktajā kārtībā vienojoties, ir tiesības veikt grozījumus Iepirkuma līgumā, ievērojot Publisko iepirkumu likuma noteikumus.

6. IEPIRKUMA KOMISIJAS TIESĪBAS UN PIENĀKUMI
6.1. Iepirkuma komisija savas kompetences ietvaros pieņem lēmumus, kā arī veic citas darbības, kas izriet no Nolikuma un spēkā esošiem normatīvajiem aktiem.
6.2. Iepirkuma komisijai ir tiesības:
6.2.1. pieņemt motivētu lēmumu slēgt iepirkuma līgumu vai izbeigt iepirkumu, neizvēloties nevienu piedāvājumu, kā arī pieņemt lēmumu pārtraukt iepirkumu saskaņā ar PIL noteikumiem;
6.2.2. izslēgt pretendentu no turpmākās dalības iepirkumā vai neizskatīt pretendenta piedāvājumu papildus Nolikumā minētajiem gadījumiem arī tad, ja pretendents Pasūtītājam ir sniedzis nepatiesas ziņas;
6.2.3. pārbaudīt pretendentu atlasei, piedāvājumu atbilstības pārbaudei un izvēlei nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.
6.2.4. pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju, ja Iepirkuma komisijai rodas šaubas par iesniegtās dokumenta kopijas autentiskumu.
6.2.5. noraidīt Pretendenta piedāvājumu, ja Pretendenta piedāvātā cena pārsniedz Pasūtītāja finansiālās iespējas.
6.2.6. citas Nolikumā minētās tiesības.
6.3. Iepirkuma komisijas pienākumi:
6.3.1. izskatīt un vērtēt pretendentu piedāvājumus, ievērojot iepirkuma nolikumā noteiktās prasības;
6.3.2. nodrošināt vienlīdzīgu un taisnīgu attieksmi pret visiem pretendentiem;
6.3.3. informēt pretendentus par pieņemto lēmumu slēgt iepirkuma līgumu vai izbeigt iepirkumu, neizvēloties nevienu piedāvājumu, atbilstoši Publisko iepirkumu likuma prasībām; 
6.3.4. veikt citus iepirkuma nolikumā minētos pienākumus.
7. PRETENDENTA TIESĪBAS UN PIENĀKUMI
7.1. Pretendenta tiesības: 
7.1.1. gadījumos, kad Iepirkuma komisija ir ieguvusi piedāvājuma vērtēšanai nepieciešamo informāciju publiskajās datubāzēs vai tiešsaistē attiecīgo iestāžu pārziņā esošajās informācijas sistēmās, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja Iepirkuma komisijas iepriekš iegūtā informācija neatbilst faktiskajai situācijai;
7.1.2. pieprasīt izskaidrot lēmumu par tā piedāvājuma noraidīšanu;
7.1.3. citas Nolikumā un PIL minētās tiesības;
7.1.4. apsekot dabā Pasūtītāja objektu var adresē “Tērvetes sils”, Tērvetes pagasts, Dobeles novads, LV-3730, Latvija, iepriekš saskaņojot apskates laiku ar Pasūtītāja pārstāvi Normundu Namnieku, tālrunis Nr. +371 29181734, elektroniskā pasta adrese: n.namnieks@lvm.lv.   
7.2. Pretendenta pienākumi:
7.2.1. uzņemties atbildību par visu piedāvājumā norādīto ziņu patiesumu;
7.2.2. pilnībā segt piedāvājumu sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultātiem;
7.2.3. Iepirkuma komisijas noteiktajā termiņā sniegt atbildes uz Iepirkuma komisijas pieprasījumiem, papildināt vai izskaidrot piedāvājumā iekļautos dokumentus un pamatot piedāvājuma atbilstību iepirkuma nolikuma prasībām;
7.2.4. saņemot uzaicinājumu slēgt Līgumu, Pasūtītāja uzaicinājumā norādītajā termiņā noslēgt Līgumu; 
7.2.5. nodrošināt informācijas (tajā skaitā, elektroniski parakstītas, izmantojot drošu elektronisko parakstu) saņemšanu uz pieteikumā norādīto elektroniskā pasta adresi, kā arī nepieciešamības gadījumā informēt par attiecīgās elektroniskā pasta adreses maiņu;
7.2.6. citi Nolikumā un PIL noteiktie pienākumi.
8. PERSONAS DATU AIZSARDZĪBAS JAUTĀJUMI
8.1. Šīs sadaļas noteikumi nosaka fizisko personu datu apstrādes kārtību gadījumos, kad uz iepirkumu ir attiecināma Eiropas Parlamenta un Padomes 2016.gada 27.aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR);
8.2. Personas datu apstrādes pamatojums – iepirkuma procedūru īstenošana, iepirkuma līguma noslēgšana un izpilde, GDPR 6.panta pirmās daļas b) un c) apakšpunkts. Iepirkumā iesniegtajos dokumentos norādīto fizisko personu dati tiks apstrādāti, lai nodrošinātu iepirkuma norisi, pretendentu piedāvājumu izvērtēšanu, iepirkuma līguma noslēgšanu un izpildi,  atbilstoši publisko iepirkumu jomu reglamentējošajiem un citiem normatīvajiem aktiem;
8.3. Pretendents nodrošina, ka visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan iepirkumā, gan līguma izpildē, ja ar pretendentu tiks noslēgts iepirkuma līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā;
8.4. Pretendents nodrošina visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan iepirkuma procedūrā, gan līguma izpildē, ja ar pretendentu tiks noslēgts iepirkuma līgums, informēšanu par paredzēto personas datu apstrādi; 
8.5. Personas datu apstrādes pārzinis: AS “Latvijas valsts meži”, kontaktinformācija: Vaiņodes iela 1, Rīga, LV-1004, elektroniskais pasts: lvm@lvm.lv, tālrunis 67610015. 
9. [bookmark: _Toc27553214][bookmark: _Toc27553344]AS “LATVIJAS VALSTS MEŽI” IEPIRKUMU ĒTIKAS PRINCIPI
9.1. AS “Latvijas valsts meži” iepirkumu politiku īsteno un iepirkumus organizē, ievērojot normatīvajos aktos noteiktos publisko iepirkumu organizēšanas noteikumus, kā arī godīguma un ētikas standartus.
9.2. AS “Latvijas valsts meži” iepirkumus organizē, nodrošinot publisko iepirkumu norises atklātumu, piegādātāju brīvu un vienlīdzīgu konkurenci un AS “Latvijas valsts meži” finanšu līdzekļu efektīvu izmantošanu.
9.3. AS “Latvijas valsts meži” par neatļautām uzskata jebkuras darbības, kas tieši vai netieši var tikt uzskatītas ar koruptīvām vai krāpnieciskām. Sadarbības noteikumi un kārtība iepirkumā starp AS “Latvijas valsts meži” un piegādātājiem, kā arī kārtībā, kādā risināmi jautājumi par piegādātāja dalību iepirkumā, noteikti attiecīgā iepirkuma dokumentācijā un publisko iepirkumu reglamentējošajos normatīvajos aktos. 
9.4. AS “Latvijas valsts meži” nekavējoties informē tiesībaizsardzības iestādes par jebkuru tiešu vai netiešu aicinājumu iesaistīties prettiesiskās un neatļautās darbībās gan iepirkuma norises laikā, gan iepirkuma līguma izpildes laikā. Piedaloties AS “Latvijas valsts meži” iepirkumā, pretendents apzinās, ka jebkura tā rīcība, tajā skaitā saziņa ar AS “Latvijas valsts meži” darbiniekiem, var tik pakļauta tās tiesiskuma novērtējumam.  
9.5. AS “Latvijas valsts meži” sagaida, ka iepirkuma pretendenti (sadarbības partneri) apzinās un ievēro AS “Latvijas valsts meži” amatpersonām / iepirkuma komisijas locekļiem noteiktos interešu konflikta situāciju un dāvanu saņemšanas ierobežojumus. 
10. CITI NOTEIKUMI
10.1. Citas saistības attiecībā uz Iepirkuma norisi, kas nav atrunātas Nolikumā, nosakāmas saskaņā ar spēkā esošiem normatīvajiem aktiem.
10.2. Iepirkuma nolikumam pievienoti šādi pielikumi:
1. pielikums – Pieteikums dalībai iepirkumā (forma); 
2. pielikums – Tehniskā specifikācija (būvprojekts);
3. pielikums – Tehniskais  piedāvājums (forma); 
4. pielikums – Iepirkuma līguma projekts;
5. pielikums – Finanšu piedāvājums (forma);
6. pielikums – Pretendenta pieredzes apliecinājums (forma);
7. pielikums – Kvalificētā personāla apliecinājums (forma);
8. pielikums – Apakšuzņēmēja apliecinājums (forma).


Visi pielikumi ir iepirkuma nolikuma neatņemama sastāvdaļa un tajos norādītā informācija izskatāma kopsakarā ar iepirkuma nolikuma noteikumiem. Pielikumu formu struktūra nav maināma, bet apjoms maināms pēc nepieciešamības.

